Himmelblå

Himmelblå er en norsk dramaserie produsert av NRK Drama som gikk på NRK1 fra 2008 til 2010. Serien er hovedsakelig innspilt på Ylvingen i Nordland hvor også det meste av handlingen foregår.

Det er innspilt tre sesonger av serien. Serien vant klassen «beste TV-drama» under Gullruten 2009. I tillegg vant Lena Kristin Ellingsen fra serien klassen beste kvinnelige skuespiller under samme utdeling.

Serien består totalt av 24 episoder. Første sesong ble sendt på NRK1 høsten 2008, mens andre sesong ble sendt vinteren 2009. Tredje sesong ble sendt våren 2010. Hver Himmelblå-episode er på 45 minutter.

Himmelblå er basert på BBC-serien Two Thousand Acres of Sky, skrevet av Timothy Prager og produsert av Adrian Bate, og ble vist på BBC1 fra 2001 til 2003.

 Handlingen 
Serien handler om et lite øysamfunn i Nord-Norge, Ylvingen. Skolen på øya har for få elever til at det kan sikres videre drift, og beboerne på øya frykter at lokalsamfunnet ikke vil overleve uten den. Derfor setter de inn en annonse i VG, der de søker etter en etablert familie med to barn i skolepliktig alder. I annonsen lokkes det med attraktive muligheter for turistnæring. I Oslo jobber alenemoren Marit (Line Verndal) som kokk med mye kveldsjobbing, og hun føler at hun aldri ser barna sine. Bestevennen Kim (Edward Schultheiss) hjelper med å passe barna hennes Robin (Sebastian Warholm) og Iris (Elvira Haaland). Kim viser Marit  Ylvingen-annonsen og hun ser muligheten til å starte et nytt liv med egen virksomhet der. Kim blir med som fiktiv «ektemann», og etter et intervju på Ylvingen får Marit tilbud om å overta lokaler til en symbolsk sum. Der etablerer hun pensjonatet Himmelblå. I andre sesong blir Kim borte på havet, og er ikke funnet, men antatt omkommet.

 Produksjon 
Seriens 16 første episoder ble spilt inn i løpet av halvannet år med opptak på Ylvingen og i Brønnøysund, og delvis i Oslo (første episode). Totalt ble det brukt 168 opptaksdager, og produksjonsteamene fra NRK reiste på skift nordover for å spille inn de 16 episodene. Kun én dag måtte avlyses på grunn av dårlig vær. Serien ble produsert i samarbeid med produksjonsselskapet News on Request, og i staben deltok også studenter utdannet ved Nordland kunst- og filmfagskole i Kabelvåg, som trainees. Serien er NRKs første filbaserte produksjon, og alle opptak ble lagret på digitale minnekort og sendt til Oslo for klipping. 

Opptakene til den tredje og siste sesong begynte 21. april 2009 på Forsamlingslokalet i Brønnøysund. 

Eva Dahr var konseptuerende regissør for serien. De andre regissørene var Vibeke Ringen, Anne Sewitsky, Tor Tørstad og Mathias Calmeyer, Petter Næss, Trond Fausa Aurvåg og Audny Chris-Øiamo Holsen. Manuset er skrevet av Kathrine Hauger, Sissel Haugen, Lasse Nederhoed, Anne Sewitsky, Mathias Calmeyer, Birgitte Bratseth og Morten Hovland. Margrete Kåset har vært manusredaktør. Sjefsfotografer har vært Helge Semb, Hans Erik Lindbom, Christine Heitmann, Leif O. Bergundhaugen, Tone Gjerde og Snorre Solfjeld, og musikken er laget av Martin Horntvedt. Produsenter for serien var Tore Bergstrøm og Vegard Stenberg Eriksen, lineproducere Inger Vatne og Cecilie Nordstrøm. Prosjektsjef for serien og initiativtaker var Petter Wallace. Dramasjef var Hans Rossine.

 Premiere 
Premieren ble sendt søndag 7. september 2008 med to episoder første dag. Den første episoden ble sett av 922 000 seere, mens episode to som gikk rett etterpå, hadde 1 099 000 seere, noe som er en seertallsrekord for en norsk dramaseriepremiere etter 2000. 

I Brønnøysund var det en egen premierefest arrangert av Torgar næringshage, med støtte fra blant annet Brønnøy kommune og Nordland fylke. Arrangementet foregikk på «Tørrfeskbrygga», som ble brukt som opptakssted i serien, og første episode ble vist for rundt 450 personer en halvtime før resten av Norge.

 Seertall 
Den siste episoden i første omgang av serien ble sendt på NRK1 søndag 22. mars 2009 og ble sett av 1 309 000 seere. Uken før var Himmelblå det mest sette programmet på norsk TV den uken, og slo for første gang Nytt på nytt. Himmelblå var den mest sette dramaserien på norsk TV inntil den ble forbigått av Kampen om tungtvannet i januar 2015.Over 1,7 millioner har sett «Tungtvannet». vg.no (16. januar 2015)

 Skuespillere 
Skuespillere  Rollenavn  Funksjon / Relasjon(er)  SesongLine Verndal  Marit Pedersen  Seriens hovedperson  1-3Edward Schultheiss  Kim  Marits bestevenn og fiktive ektemann (i starten)  1-2, 3Elvira Haaland  Iris  Datteren til Marit  1-3Sebastian Warholm  Robin  Sønnen til Marit  1-3Ketil Høegh  Brynjar Ylvingen Handelsmann  1-3Ingrid Vollan  Britt  Samboer, deretter kona til Brynjar; lærer  1-3Lena Kristin Ellingsen  Karoline Ylvingen  Datteren til Brynjar og Liv  1-3Hallvard Holmen  Roy Harry Hansen Skyssbåteier og -driver  1-3Terje Skonseng Naudeer  Roland Ylvingen Bror til Vivian  1-3Nina Bendiksen  Vivian  Søster til Roland, prest  1-3, Sondre Aasen Lille-Jens  Sønnen til Vivian og Jens  1-3, Sigmund Sæverud  Johan Johansen  Ektemannen til Ingeborg  1-3John Sigurd Kristensen  Halle Johansen  Sønnen til Johan og Ingeborg  1-3Zita Djenes  Klara  Halles romanske husholderske  1-3Mathias Calmeyer  Jens  Ektemannen til Vivian  1Guri Johnson  Liv Ylvingen  Kona, deretter eks-kona, til Brynjar   1Gunnar Søla  Amund  Far til Vivian og Roland  1Julie Øksnes  Ingeborg Johansen  Kona til Johan  1-2Eirik Evjen  Kristoffer  Omreisende skolefotograf  1, 3Iren Reppen  Monica  Tidligere skolekamerat av Roy  1-2Marika Enstad  Rakel  Tilbakeflyttende  2-3Kamilla Grønli Hartvig  Kristel  Datter av Rakel  2Kyrre Hellum  Terje  Far til Iris og Robin  3Nils Johnson  Leif Grøndahl  Tidl. rådmann i kommunen  1, 3Ine Kristine Helgå Lading  Veronica Grøndahl  Eldste datter til Leif og Turid Grøndahl 3Lone Solrud  Jenny Grøndahl  Mellomste datter til Leif og Turid Grøndahl 3Andrea Tomine Yttervik  Ida Grøndahl  Nest yngste datter til Leif og Turid Grøndahl 3Ronja Benjaminsen  Frida Grøndahl  Yngste datter til Leif og Turid Grøndahl 3Marit Andreassen   Turid Grøndahl  Gift med Leif Grøndahl 3

 Regissører 
Sesong  Episode  År  RegissørSesong 1  1/24  2008  Eva DahrSesong 1  2/24  2008   Eva DahrSesong 1  3/24  2008  Anne SewitskySesong 1  4/24  2008  Anne SewitskySesong 1  5/242008  Eva DahrSesong 1  6/24  2008  Anne SewitskySesong 1  7/24  2008  Eva DahrSesong 1  8/24  2008  Anne SewitskySesong 2  9/24  2009  Vibeke RingenSesong 2  10/24  2009  Vibeke RingenSesong 2  11/24  2009  Tor TørstadSesong 2  12/24  2009  Tor TørstadSesong 2  13/24  2009  Vibeke RingenSesong 2  14/24  2009  Vibeke RingenSesong 2  15/24  2009  Mathias CalmeyerSesong 2  16/24  2009   Mathias CalmeyerSesong 3  17/24  2010  Petter NæssSesong 3  18/24  2010  Petter NæssSesong 3  19/24  2010  Trond Fausa AurvågSesong 3  20/24  2010  Trond Fausa Aurvåg Sesong 3  21/24  2010  Audny Chris Øiamo-HolsenSesong 3  22/24  2010  Audny Chris Øiamo-HolsenSesong 3  23/24  2010  Eva DahrSesong 3  24/24  2010  Eva Dahr

 Priser og nominasjoner 
 Gullruten 2009 i klassen beste TV-drama
 Gullruten 2009 i klassen beste kvinnelige skuespiller, Lena Kristin Ellingsen
 Nominert til Gullruten 2009 i klassen beste kvinnelige skuespiller, Line Verndal
 Nominert til Gullruten 2009 i klassen beste mannlige skuespiller, Edward Schultheiss
 Nominert til Gullruten 2009 i klassen beste foto énkamera, Helge Semb
 Gullruten 2010 i klassen beste lyddesign, Kari Færøvik og Kaare Bryhn
 Nominert til Gullruten 2010 i klassen beste TV-drama
 Nominert til Gullruten 2010 i klassen beste kvinnelige skuespiller, Line Verndal
 Nominert til Gullruten 2010 i klassen beste mannlige skuespiller, Hallvard Holmen
 Nominert til Gullruten 2011 i klassen beste TV-drama
 Nominert til Gullruten 2011 i klassen beste kvinnelige skuespiller, Line Verndal
 Nominert til Gullruten 2011 i klassen beste regi dramaproduksjon, Eva Dahr
 Nominert til Gullruten 2011 i klassen beste foto dramaproduksjon, Christine Heitmann

 Referanser 

 Eksterne lenker 
 Two Thousand Acres of Sky på BBCs nettsider


Kategori:TV-produksjoner på NRK
Kategori:Norske dramaserier
Kategori:Norske såpeoperaer
Kategori:Gullruten for beste TV-program
Kategori:TV-program med Gullrute-vinnere
Kategori:TV-program med vinnere av Gullrutens fagpris
Kategori:Norske TV-produksjoner fra 2000-årene
Kategori:Norske TV-produksjoner fra 2010-årene